**Ministru kabineta noteikumu “Grozījumi Ministru kabineta 2018. gada 25. septembra noteikumos Nr. 611 “Kārtība, kādā iestādes ievieto informāciju internetā” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu “Grozījumi Ministru kabineta 2018. gada 25. septembra noteikumos Nr. 611 “Kārtība, kādā iestādes ievieto informāciju internetā” projekta (turpmāk – noteikumu projekts) mērķis ir sniegt valsts iestāžu, tai skaitā pašvaldību informāciju tīmekļvietnēs lietotājorientētā, mūsdienu prasībām atbilstošā, piekļūstamā veidā personām ar invaliditāti, vecākiem cilvēkiem un citām lietotāju grupām kā arī pilnveidot uzraudzības kārtību, tā veidojot valsts pārvaldes informāciju pieejamāku un piekļūstamāku lietotājiem. Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā, savukārt noteikumu projektā iekļautās piekļūstamības prasības stāsies spēkā pakāpeniski. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Informācijas atklātības likuma 10. panta sestā daļa.Eiropas Parlamenta un Padomes 2016. gada 26. oktobra Direktīva 2016/2102/ES *par publiskā sektora struktūru tīmekļvietņu un mobilo lietotņu piekļūstamību* (turpmāk – Direktīva 2016/2010).Eiropas Komisijas (turpmāk - Eiropas Komisija, Komisija) 2018. gada 11. oktobra īstenošanas lēmums (ES) 2018/1524, *ar ko izveido uzraudzības metodiku un kārtību, kādā dalībvalstis iesniedz ziņojumus saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību* (turpmāk – Lēmums 2018/1524).Komisijas 2018. gada 11. oktobra īstenošanas lēmums (ES) 2018/1523, *ar ko izveido piekļūstamības paziņojuma paraugu saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību* (turpmāk – Lēmums 2018/1523).Komisijas 2018. gada 20. decembra īstenošanas lēmums (ES) 2018/2048*, par tīmekļvietņu un mobilo lietotņu saskaņoto standartu, kas izstrādāts Eiropas Parlamenta un Padomes Direktīvas (ES) 2016/2102 īstenošanas vajadzībām* (turpmāk – Lēmums 2018/2048). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **2.1. Noteikumu projekta tiesiskā regulējuma mērķis un būtība:**Direktīvas 2016/2010 transponēšanas termiņš bija 2018. gada 23. septembris. Ar Ministru kabineta 2018. gada 25. septembra noteikumiem Nr. 116. “Kārtība, kādā iestādes ievieto informāciju internetā” (turpmāk – MK noteikumi Nr. 611) tika pārņemtas Direktīvas 2016/2010 prasības, taču atsevišķu Direktīvas 2016/2010 prasību ieviešanas akti, kas nosaka uzraudzības kārtību (Lēmums 2018/1524) un piekļūstamības paziņojuma publicēšanas kārtību (Lēmums 2018/1523) Komisijā tika pieņemti vēlāk, 2018. gada 11. oktobrī.2018. gada 20. decembrī stājās spēkā Lēmums 2018/2048, kas nosaka citu piemērojamā standarta versiju, jaunāku, piekļūstamības prasību nodrošināšanai atbilstoši Direktīvas 2016/2010 prasībām. Ministru kabineta 2018. gada 25. septembra sēdes protokola Nr. 44 38.§ noteikti šādi uzdevumi Vides aizsardzības un reģionālās attīstības ministrijai (turpmāk –VARAM):“[..]3.4. līdz 2020. gada 23. jūnijam izveidot konsultatīvu padomi tīmekļvietņu lietotāju iesniegto iesniegumu izskatīšanai par piekļūstamības prasību nenodrošināšanu, noteikt padomes sastāvu un darbības pamatprincipus;3.5. organizēt starpinstitūciju darba grupu. Darba grupai līdz 2019. gada 31. decembrim sagatavot priekšlikumus par tiešās pārvaldes iestāžu un pašvaldību domēnu un darbinieku elektroniskā pasta adrešu lietošanas kārtību. [..]”* 1. **Noteikumu projekta 1. un 9. punkts:**

Noteikumu projekts aizstāj MK noteikumu Nr. 611 13. punktā iekļauto tiešo atsauci uz Latvijas nacionālo standartu LVS ISO 9241-210 “Cilvēka un sistēmas mijiedarbības ergonomika. 210. daļa: Cilvēkorientēta interaktīvo sistēmu projektēšana” (turpmāk – Standarts ISO 9241-210) ar netiešo atsauci uz standartu atbilstoši Eiropā un Latvijā pieņemtajai praksei. Latvijas valsts standarta tīmekļvietnes sadaļā “Likumdošana/piemērojamie standarti” (<https://www.lvs.lv/page?slug=piemrojamie-standarti>), tiks publicēts MK noteikumiem Nr. 611 piemērojamo standartu saraksts, tostarp Standarts ISO 9241-210.* 1. **Noteikumu projekta 2. punkts:**

Atbilstoši Ministru kabineta 2018. gada 25. septembra sēdes protokola Nr. 44 38.§ 3.5. apakšpunktā noteiktajam uzdevumam ar VARAM 2019. gada 29. jūlija rīkojumu Nr. 1-2/93 tika izveidota darba grupa, kuras uzdevums bija līdz 2019. gada 31. decembrim sagatavot priekšlikumus par tiešās pārvaldes iestāžu un pašvaldību domēnu un darbinieku elektroniskā pasta adrešu lietošanas kārtību (turpmāk – darba grupa). Darba grupa piedalījās pārstāvji no VARAM, Valsts kancelejas, Valsts valodas centra, Izglītības un zinātnes ministrijas, Kultūras ministrijas, Latvijas pašvaldību savienības, Ekonomikas ministrijas, Labklājības ministrijas, Valsts reģionālās attīstības aģentūras, Satiksmes ministrijas, Veselības ministrijas, Aizsardzības ministrijas, Finanšu ministrijas, Zemkopības ministrijas un valsts akciju sabiedrības “Tiesu namu aģentūra”.Atbilstoši darba grupas lēmumam, noteikumu projekts tiek papildināts ar prasību šifrēt tīkla plūsmas starp attiecīgo serveri un tīmekļvietnes lietotāju, nodrošinot TLS/SSL protokola sertifikāciju iestāžu tīmekļvietnēm. Sertifikācijas izmaksām nav būtiskas ietekmes uz iestāžu budžetu, jo sertifikācijai var izmantot pārlūkprogrammās un operētājsistēmās atzītus bezmaksas sertifikātus, piemēram, *Let’s Encrypt* un līdzvērtīgus.* 1. **Noteikumu projekta 3. un 9. punkts:**

Uz MK noteikumu Nr. 611 apstiprināšanas brīdi 2018. gada 25. septembrī Direktīva 2016/2010 paredzēja nodrošināt tīmekļvietņu piekļūstamību atbilstoši Eiropas standarta EN 301 549 V1.1.2 (2015-04) “Eiropā piemērotas piekļūstamības prasības IKT produktu un pakalpojumu publiskajam iepirkumam” 9., 10. un 11. nodaļai. MK noteikumi Nr. 611 nosaka tīmekļvietnes piekļūstamību nodrošināt atbilstoši Latvijas nacionālā standarta EN 301549:2017 “IKT produktu un pakalpojumu piekļūstamības prasības Eiropas publiskajos iepirkumos” 9., 10. un 11. nodaļai. Ar Lēmumu 2018/2048, Direktīvā 2016/2010 iekļautais Eiropas standarts EN 301 549 V1.1.2 (2015-04) tiek aizstāts ar jaunāku Eiropas standarta versiju “*EN 301 549 V2.1.2 (2018-08) Accessibility requirements for ICT products and services*” (turpmāk – standarts EN 301 549 V2.1.2 (2018-08)), papildinot ar piekļūstamības prasībām mobilajām lietotnēm. VARAM šobrīd organizē Eiropas standarta versijas EN 301 549 V2.1.2 (2018-08) tulkošanu latviešu valodā, lai to pārņemtu kā Latvijas standartu. Noteikumu projektā tiek norādīta netiešā atsauce uz standartu EN 301 549 V2.1.2 (2018-08), tā 9., 10. un 11. sadaļu. Latvijas valsts standarta tīmekļvietnes sadaļā “Likumdošana/piemērojamie standarti” (<https://www.lvs.lv/page?slug=piemrojamie-standarti>), tiks publicēts MK noteikumiem Nr. 611 piemērojamo standartu saraksts, tostarp standarts EN 301 549 V2.1.2 (2018-08), tā 9., 10. un 11. sadaļa.Standarts EN 301 549 V2.1.2 (2018-08) ir veidots, standartā plaši izmantojot atsauces uz *World Wide Web Consortium* (W3C) izstrādāto (*Web Content Accessibility Guidelines*) WCAG 2.1 vadlīniju AA līmeni, kas ir pasaulē plaši atzītas un pielietojamas vadlīnija IKT nozarē, ko izmanto, lai nodrošinātu tīmekļvietņu piekļūstamību un pieejamību personām ar invaliditāti un vecākiem cilvēkiem, kā arī citām sabiedrības grupām, kam nepieciešami pielāgojumi tīmekļvietņu satura uztveršanai un izpratnei. Vadlīnijas WCAG 2.1 tīmeklī ir pieejamas bez maksas.* 1. **Noteikumu projekta 7. punkts:**

Darba grupas viens no lēmumiem ir veidot esošajiem domēnu vārdiem papildu domēnu vārdus ar diakritiskajām zīmēm. Noteikumu projekts pieļauj papildu domēnu vārdus un e-pastus atsevišķos gadījumos veidot ar diakritiskajām zīmēm. Iestādei, pieņemot lēmumu veidot domēnus un e-pastus ar diakritiskajām zīmēm ieteicams ņemt vērā, ka:* datora lietotājam jābūt iespējai ievadīt burtus ar latviešu diakritiskajām zīmēm. Lietotājiem ārvalstīs jābūt tehniskām iespējam ievadīt latviešu burtus;
* tehniskajos ierakstos un rēķinos latviskais domēna vārds tiek izteikts ASCII (*ASCII Compatible Encoding*) virknē (latīņu alfabētā), piemēram, latviskā domēna vārda tūdaliņ.lv atbilstošais tradicionālais domēna vārds latīņu alfabēta veidā tiek izteikts šādos simbolos “xn–tdali-d8a8w.lv.”;
* stāvokli, kurā gan ASCII (latīņu alfabētā), gan starptautiskie (ar diakritiskajām zīmēm vai citā alfabētā) reģistrētie domēna vārdi un e-pasta adreses tiek pieņemti, apstiprināti, glabāti, apstrādāti un attēloti pareizi un vienoti sauc par vispārējo akceptēšanu (angļu valodā *Universal Acceptance*, UA). Vispārējās akceptēšanas vadības grupa (angļu valodā *Universal Acceptance Steering Group*), ir izstrādājusi vadlīnijas “*Universal Acceptance Quick Guide*”, kas jāievēro, lai visus augstākā līmeņa domēnus (ASCII un starptautiskos) apstrādātu vienādi. Lai arī šī grupa pamatā koncentrējas uz augstākā līmeņa domēniem, tās ieteikumi ir pietiekami vispārīgi, lai tos izmantotu gadījumiem, kad runa ir par starptautiskajiem domēna vārdiem otrajā vai trešajā līmenī.

Vadlīnijas ir pieejamas angļu valodā: Vispārējās akceptēšanas ātrā rokasgrāmata pieejama :<https://uasg.tech/wp-content/uploads/documents/UASG005-en-digital.pdf>Vispārējās akceptēšanas ieviešanas plāns informācijas sistēmās pieejams: <https://uasg.tech/wp-content/uploads/2017/08/UASG015-Internet-Industry-CIO-Blueprint.pdf>* 1. **Noteikumu projekta 9. punkts:**

Viens no aktuāliem jautājumiem ir domēnu vārdu aizsardzību, kā arī nepieciešamība paredzēt pārejas periodu gadījumos, ja mainās iestādes nosaukums. Darba grupas viens no lēmumiem ir noteikumos iekļaut pārejas periodu iestāžu domēnu un e-pastu pārveidošanai gadījumos, ja iestāde maina nosaukumu, papildinot šo punktu ar iepriekšējā domēna aizsardzības pasākumiem. Atbilstoši darba grupas lēmumam protokollēmumā tiek iekļauti šādi uzdevumi: * izstrādāt vadlīnijas par kārtību kādā aizsargājami iestāžu domēnu vārdi, kurus iestāde pārtrauc lietot, iestādes nosaukumu un nacionālas nozīmes ģeogrāfisko un administratīvo nosaukumu aizsardzību domēnu vārdu brīvajā tirgū, kā arī citiem ar domēnu vārdu aizsardzību saistītiem aspektiem;
* izstrādāt vadlīnijas, kas nodrošina vienotu pieeju e-pastu adrešu veidošanas kārtībā personām, kam ir vairāki vārdi vai uzvārdi, kā arī citiem aspektiem .
	1. **Noteikumu projekta 4., 6., 8., 9., 10., 11., 12., 13., 14. un 15. punkts:**

Noteikumu projektā tiek iekļautas Lēmuma 2018/1524 prasības par uzraudzības kārtību. * 1. **Noteikumu projekta 5. un 14. punkts**

Ministru kabineta 2018. gada 25. septembra sēdes protokols Nr. 44 38.§ VARAM 3.4. apakšpunktā nosaka “[..]3.4. līdz 2020. gada 23. jūnijam izveidot konsultatīvu padomi tīmekļvietņu lietotāju iesniegto iesniegumu izskatīšanai par piekļūstamības prasību nenodrošināšanu, noteikt padomes sastāvu un darbības pamatprincipus[..]”. MK noteikumu Nr.  611 27.2. apakšpunkts VARAM nosaka  izveidot konsultatīvu padomi, kas izskata tīmekļvietņu lietotāju iesniegumus par piekļūstamības prasību nenodrošināšanu.Tiesībsarga likums, Iesniegumu likums un Administratīvā procesa likums nosaka lietotāja tiesības vērsties pie Latvijas Republikas Tiesībsarga ar sūdzību gadījumos, kad iestāde un tās augstākstāvošā iestāde normatīvo aktu kārtībā nav reaģējusi uz lietotāja iesniegtām sūdzībām, t.sk. par tīmekļvietnes piekļūstamību. Administratīvais process attiecās uz tiesībām vērsties iestādē un augstākstāvošā iestādē. Sadarbībā ar Labklājības ministriju un Latvijas Republikas Tiesībsargu par lietotāju sūdzību kārtību par tīmekļvietņu un mobilo lietotņu piekļūstamību precizēšanu, tika pieņemts lēmums par 27.2. apakšpunkta svītrošanu no MK noteikumiem Nr. 611, svītrojot atsevišķas konsultatīvas padomes izveidi lietotāju sūdzību izvērtēšanai. Noteikumu projekta 5. pielikumā “Piekļūstamības paziņojuma veidošanas un publicēšanas kārtība” iekļautajā piekļūstamības paziņojuma paraugā sadaļā “Izpildes nodrošināšanas procedūra” jānorāda informācija par lietotāju sūdzību iesniegšanas procesu, tai skaitā, norādot Latvijas Republikas Tiesībsarga kontaktinformāciju. Papildus iestādēm tiek noteikts konsultēt un sniegt atbalstu lietotājiem, tai skaitā nodrošinot arī pieprasījumu, ierosinājumu un sūdzību izskatīšanu.Kopumā lietotāju sūdzību par iestāžu tīmekļvietņu un mobilo lietotņu piekļūstamību procedūra ir šāda: * lietotājs konstatē, ka saturs tīmekļvietnē vai mobilajā lietotnē ir nepiekļūstams un neatbilst MK noteikumu Nr. 611 un Direktīvas 2016/2010 noteiktajām prasībām;
* lietotājs vēršas pie iestādes vai augstākstāvošās iestādes un lūdz nodrošināt tīmekļvietnes vai mobilās lietotnes saturu atbilstoši MK noteikumu Nr. 611 un Direktīvas 2016/2010 noteiktajām prasībām;
* gadījumā, ja iestāde normatīvajos aktos noteiktajā kārtībā nereaģē uz tīmekļvietnes lietotāja lūgumu un neveic tīmekļvietnes vai mobilās lietotnes uzlabojumus vai nenodrošina alternatīvu risinājumu, lietotājs iesniedz iesniegumu Latvijas Republikas Tiesībsargam;
* persona var vērsties pie Latvijas Republikas Tiesībsarga arī, nevēršoties pie atbilstošas iestādes vai augstākstāvošas iestādes;
* Tiesībsargs atbilstoši pilnvarām un saskaņā ar Tiesībsarga likuma 13. panta 1. punktu pieprasa iestādei nepieciešamos dokumentus, paskaidrojumus un citu informāciju un, ja nepieciešams, sadarbojoties ar valsts pārvaldi un nevalstiskajām organizācijām organizē ekspertu piesaisti konkrēta gadījuma izvērtēšanai;
* ja tiek konstatētas neatbilstības, Tiesībsargs izdod rekomendācijas iestādei novērst konkrēto trūkumu novēršanai;
* Tiesībsargs kontrolē rekomendāciju izpildi.
	1. **Noteikumu projekta 6. un 14. punkts:**

Noteikumu projektā tiek iekļautas Lēmuma 2018/1523 prasības par piekļūstamības paziņojuma publicēšanas kārtību un saturu. **2.9. Noteikumu projekta 10., 11., 12., 13., 14. un 15. punkts:**VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” (saite: <http://www.varam.gov.lv/lat/darbibas_veidi/e_parv/timeklvietnu_un_mobilo_lietotnu_pieklustamiba/>) ar mērķi veidot informācijas apkopojumu vienuviet par piekļūstamības jautājumiem iestādēm. Šī VARAM tīmekļvietnes sadaļa tiks regulāri atjaunota. Tajā lietotājiem viegli uztveramā un izmantojamā veidā tiks ievietota informācija par piekļūstamības prasībām, tai skaitā noteikumu projektā iekļautie pielikumi MK noteikumiem Nr. 611. |
| 3. | Projekta izstrādē iesaistītās institūcijas un publiskas personas kapitāl-sabiedrības | Atbilstoši Ministru kabineta 2018. gada 25. septembra sēdes protokola Nr. 44 38.§ 3.5. apakšpunktā noteiktajam uzdevumam ar VARAM 2019. gada 29. jūlija rīkojumu Nr. 1-2/93 “Par darba grupas izveidi” izveidoja darba grupu, kuras bija līdz 2019. gada 31. decembrim sagatavot priekšlikumus par tiešās pārvaldes iestāžu un pašvaldību domēnu un darbinieku elektroniskā pasta adrešu lietošanas kārtību. Darba grupa piedalījās pārstāvji no VARAM, Valsts kancelejas, Valsts valodas centra, Izglītības un zinātnes ministrijas, Kultūras ministrijas, Latvijas pašvaldību savienības, Ekonomikas ministrijas, Labklājības ministrijas, Valsts reģionālās attīstības aģentūras, Satiksmes ministrijas, Veselības ministrijas, Aizsardzības ministrijas, Finanšu ministrijas, Zemkopības ministrijas un valsts akciju sabiedrības “Tiesu namu aģentūra”. |
| 4. | Cita informācija |  - |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Tiešās pārvaldes iestādes un atvasinātās publiskās personas un tiešās pārvaldes iestāžu un atvasināto publisko personu padotībā esošās institūcijas, biedrības un nodibinājumi, kas īsteno valsts pārvaldes funkcijas un uzdevumus, kā arī tādas privāto tiesību juridiskās personas, kas atbilst visiem norādītajiem kritērijiem:

- ir nodibinātas vai darbojas, lai apmierinātu sabiedrības vajadzības, kurām nav komerciāla vai rūpnieciska rakstura;- atrodas publiskas personas vai tās institūcijas padotībā vai izšķirošā ietekmē vai šiem kritērijiem atbilstošas privāto tiesību juridiskās personas izšķirošā ietekmē (šī ietekme izpaužas kā balsstiesību vairākums pārraudzības institūcijas vai izpildinstitūcijas locekļu ievēlēšanā vai vadības iecelšanā), vai arī šīs privāto tiesību juridiskās personas darbību vairāk par 50 (piecdesmit) procentiem finansē publiska persona, tās institūcija vai cita šiem kritērijiem atbilstoša privāto tiesību juridiskā persona.1. Visas sabiedrības grupas, kas lieto augstākminēto iestāžu tīmekļvietnes un mobilās lietotnes, īpaši personas ar invaliditāti un gados vecāki cilvēki.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts veicina labāku valsts pārvaldes informācijas pieejamību un piekļūstamību iestāžu tīmekļvietnēs un mobilajās lietotnēs, līdz ar to šo tīmekļvietņu un mobilo lietotņu plašāku izmantošanu sabiedrībā.Noteikumu projekts palielina iestāžu administratīvās izmaksas par MK noteikumu Nr. 611 prasību izpildi, kas radīsies no periodiskas iestāžu tīmekļvietņu un mobilo lietotņu atbilstības piekļūstamības prasībām uzraudzības. * Iestādei atbilstoši izvērtēšanas periodiem (vienu reizi gadā, noteiktai izlasei) jāveic tīmekļvietņu un mobilo lietotņu vienkāršots izvērtējums – pašvērtējums par atbilstību piekļūstamības prasībām. VARAM ir izstrādājusi vienkāršotās izvērtēšanas metodiku, ko iesaka izmantot iestādēm, taču iestādes var izmantot citu izvērtēšanas pieeju, nodrošinot līdzvērtīgu izvērtēšanu. Vienlaikus nebūtisks administratīvo izmaksu pieaugums tiek prognozēts procedūras un rīcības nodrošināšanai iespējamu lietotāju ziņojumu vai sūdzību gadījumā.
* VARAM atbilstoši izvērtēšanas periodiem (vienu reizi gadā, noteiktai izlasei) jāveic tīmekļvietņu un mobilo lietotņu padziļināts izvērtējums par atbilstību piekļūstamības prasībām, kas būtībā ir piekļūstamības prasību audits, kura veikšanai VARAM darbiniekiem nav atbilstošās kompetences.
 |
| 3. | Administratīvo izmaksu monetārs novērtējums | Administratīvās izmaksas iestādēm tīmekļvietņu un mobilo lietotņu vienkāršotā izvērtējuma veikšanai (vienu reizi gadā noteiktai izlasei) izmantojot pašvērtējumā metodi, ir nebūtiskas, esošā darbinieku atalgojuma ietvaros. Ja iestāde izmanto VARAM izstrādāto pašvērtējuma metodiku par tīmekļvietņu piekļūstamības prasībām, to iespējams veikt izmantojot iestādes resursus. Mobilo lietotņu pirmais izvērtēšanas periods sākas 2021. gada 23. jūnija, Eiropa Komisija plāno veidot pieejamus mobilo lietotņu vienkāršotās izvērtēšanas tehnoloģiski risinājumus. Tīmekļvietņu un mobilo lietotņu padziļināta izvērtējuma veikšana, ko atbilstoši izvērtēšanas periodiem un izlasei ir jānodrošina VARAM, rada papildus izmaksas valsts budžetam. To aprēķins norādīts anotācijas III. sadaļas  “Tiesību akta projekta ietekme uz valsts budžetu un pašvaldību budžetiem” 6. punktā. |
| 4. | Atbilstības izmaksu monetārs novērtējums | Atbilstības piekļūstamības prasībām vienkāršotās izvērtēšanas izmaksas ir iestāžu administratīvās izmaksas. To aprēķins norādīts anotācijas II. sadaļas “ Tiesību akta projekta ietekme uz sabiedrību, tautsaimniecības attīstību un administratīvo slogu” 3. punktā |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 73875 | 73875 |
| 2.1. valsts pamatbudžets | 0 | 0 | 0 | 0 | 0 | 73875 | 73875 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | -73875 | -73875 |
| 3.1. valsts pamatbudžets | 0 | 0 | 0 | 0 | 0 | -73875 | -73875 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X | 0 | 0 |
| 5. Precizēta finansiālā ietekme | X |  | X | 0 | X | -73875 | -73875 |
| 5.1. valsts pamatbudžets | 0 | 0 | -73875 | -73875 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts nosaka metodoloģiju (izvērtēšanas biežumu, vienkāršotās un padziļinātās vērtēšanas izlases parauga lielumu, apjomu tīmekļvietnē, saturu u.c.) kā uzraudzīt tīmekļvietņu un mobilo lietotņu atbilstību piekļūstamības prasībām. Pirmais uzraudzības periods ir no 2020. gada 1. janvāra līdz 2021. gada 22. decembrim, mobilajām lietotnēm no 2021. gada 23. jūnija līdz 2021. gada 22. decembrim. Divu gadu laikā notiek pirmais izvērtēšanas periods. 2020. gadā plānots veikt informācijas apkopošanu par precīzu iestāžu tīmekļvietņu un mobilo lietotņu skaitu, izveidot padziļinātās izvērtēšanas izlasi, informēt iestādes un veikt iepirkumu padziļinātai izvērtēšanai, bet 2021. gadā plānots reāli veikt tīmekļvietņu padziļināto izvērtējumu pēc noteiktā parauga atbilstoši piekļūstamības prasībām. Sākot no otrā perioda (2022. gads), tīmekļvietņu izvērtēšana atbilstoši piekļūstamības prasībām jāveic ik gadu.Vienkāršajā izvērtēšanā (atbilstoši VARAM izstrādātajai metodikai vai līdzvērtīgai metodei) iestādes kopā veic pašvērtējumu izlasei kopējā apjomā 2. tīmekļvietnes pirmajā un otrajā novērtēšanas periodā, bet sākot ar trešo periodu 3 tīmekļvietnes ik gadu uz 100 000 iedzīvotājiem plus 75 tīmekļvietnes. Savukārt, saskaņā ar noteikumu projektu, padziļināto izvērtēšanu katrā izvērtēšanas periodā veic vismaz 5% no vienkāršās izlases apjoma pieskaitot tam vēl 10 tīmekļvietnes un vienai mobilai lietotnei uz 100 000 iedzīvotājiem pieskaitot šim apjomam vēl sešas mobilās lietotnes.Aprēķini:Iedzīvotāju skaits: 1950000Padziļinātā audita izmaksas: EUR 3000 (summa noteikta konsultējoties ar IKT nozares pārstāvjiem)

|  |  |
| --- | --- |
| Tīmekļvietņu skaits uz 100000 iedzīvotājiem | 1950000/100000= 19,5 |
| Tīmekļvietņu skaits vienkāršotajā izvērtēšanā 1. un 2. izvērtēšanas periodā | (19,5\*2) + 75= 114 |
| Tīmekļvietņu skaits vienkāršotajā izvērtēšanā 3. un turpmākajos izvērtēšanas periodos | (19,5\*3)+75=134 |
| Tīmekļvietņu apjoms padziļinātajā izvērtēšanā 3. un turpmākajos izvērtēšanas periodos | (0,05\*134)+ 10 =17 |
| Mobilo lietotņu apjoms padziļinātajā izvērtēšanā 3. un turpmākajos izvērtēšanas periodos | (19,5\*1)+6 =8 |
| Padziļinātās izvērtēšanas izmaksas vienā izvērtēšanas periodā (EUR) | 17\* 3000 +8\*3000 =50025+ 23850= 73875 |

VARAM sākotnējie aprēķini liecina, ka vienkāršajā izvērtēšanas izlases kopā ietilpst 134 tīmekļvietnes, tādējādi padziļinātās izvērtēšanas apjoms ir 17 tīmekļvietnes un 8 mobilās lietotnes (apjoms var tikt precizēts pēc pilnvērtīgas iestāžu apsekošanas un noteikumu noteiktā tīmekļvietņu un mobilo lietotņu reģistra izveidošanas. Padziļinātā audita izmaksas ir EUR 3000, tādējādi tīmekļvietņu padziļinātajai izvērtēšanai nepieciešami EUR 50025, bet mobilo lietotņu izvērtēšanai 23850. Kopā izmaksas EUR 73875.2018. gadā atbilstoši finanšu līdzekļi ir paprasīti prioritāro pasākumu finansēšanas procesā, bet nav piešķirti.Noteikumi nosaka pienākumu VARAM nodrošināt padziļināto izvērtējumu par tīmekļvietņu un mobilo lietotņu atbilstību piekļūstamības prasībām, kura veikšanai darbiniekiem nepieciešamas profesionālas kompetences piekļūstamības vērtēšanas jomā. Šobrīd VARAM darbiniekiem nav atbilstošās specifikās kompetences, kas nav arī noteiktas nevienā VARAM amata aprakstā. Nepieciešams arī speciāls tehniskais nodrošinājums, piemēram, padziļināti vērtējot mobilās lietotnes, kas tiek īstenotas dažādās platformās (*Android, iOS,* u.c. ) ir nepieciešams nodrošināt atbilstošu tehnisko aprīkojumu. Tādējādi, lai efektīvāk nodrošinātu uzraudzības veikšanu padziļinātās tīmekļvietņu un mobilo lietotņu izvērtēšanā, izvērtēšanu jāveic kā ārpakalpojumu.Kopumā VARAM jāveic tīmekļvietņu un mobilo lietotņu atbilstības piekļūstamības prasībām uzraudzības aktivitātes katru gadu organizējot 134 tīmekļa vietņu vienkāršoto izvērtēšanu, 17 tīmekļvietņu un 8 mobilo aplikāciju padziļinātu izvērtēšanu, kā arī vienu reizi 3 gados sagatavojot un iesniegt pārskatu Eiropas Komisijai. Šis ir jaunas papildu uzdevums VARAM, kura veikšanai VARAM nav pietiekošu cilvēkresursu pilnvērtīgai uzraudzības procesa koordinēšanai un uzraudzības rezultātu saturiskai analīzei, kā arī izmantošanai publisko pakalpojumu sistēmas pilnveidē. VARAM ir veikusi pieejamo resursu izvērtējamu un konstatēja, ka nav iespējams pārdalīt finansējumu no citiem mērķiem, jo VARAM resora finansējums VARAM noteikto funkciju veikšanai ir nepietiekošs.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Jautājums par VARAM kā padziļināto izvērtējumu par tīmekļvietņu un mobilo lietotņu atbilstības piekļūstamības prasībām nodrošinātāju iestādei nepieciešamo papildu finansējumu ir skatāms likumprojekta “Par valsts budžetu 2021. gadam” un likumprojekta “Par vidēja termiņa budžeta ietvaru 2021., 2022. un 2023. gadam” sagatavošanas un izskatīšanas procesā Ministru kabinetā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016. gada 26. oktobra Direktīva Nr. 2016/2102/ES par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 327/1, 2016. gada 2. decembrī).Komisijas 2018. gada 11. oktobra īstenošanas lēmums (ES) 2018/1524, ar ko izveido uzraudzības metodiku un kārtību, kādā dalībvalstis iesniedz ziņojumus saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 256/108, 2018. gada 12. oktobrī).Komisijas 2018. gada 11. oktobra īstenošanas lēmums (ES) 2018/1523, ar ko izveido piekļūstamības paziņojuma paraugu saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 256/103, 2018. gada 12. oktobrī).Komisijas 2018. gada 20. decembra īstenošanas lēmums (ES) 2018/2048, par tīmekļvietņu un mobilo lietotņu saskaņoto standartu, kas izstrādāts Eiropas Parlamenta un Padomes Direktīvas (ES) 2016/2102 īstenošanas vajadzībām (publicēta “Eiropas Savienības Oficiālajā Vēstnesī” L 327/84, 2018. gada 21. decembrī). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Komisijas 2018. gada 11. oktobra īstenošanas lēmums (ES) 2018/1524, ar ko izveido uzraudzības metodiku un kārtību, kādā dalībvalstis iesniedz ziņojumus saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 256/108, 2018. gada 12. oktobrī)** |
| 3. panta 2. punkts | Ministru kabineta noteikumu projekta 6. un 9. punkts | Pārņemts pilnībā | Stingrākas prasības neparedz |
| 3. panta 3. punkts | Ministru kabineta noteikumu projekta 6. un 9. punkts | Pārņemts pilnībā | Stingrākas prasības neparedz |
| 4. pants | Ministru kabineta noteikumu projekta 6. un 9. punkts | Pārņemts pilnībā | Stingrākas prasības neparedz |
| 5. panta a. punkts | Ministru kabineta noteikumu projekta 6. un 9. punkts | Pārņemts pilnībā | Stingrākas prasības neparedz |
| 5. panta b. punkts | Ministru kabineta noteikumu projekta 6. un 9. punkts | Pārņemts pilnībā | Stingrākas prasības neparedz |
| 6. pants  | Ministru kabineta noteikumu projekta 6., 9., 10., 11. un 12. punkts | Pārņemts pilnībā | Stingrākas prasības neparedz |
| 7. pants  | Ministru kabineta noteikumu projekta 6.punkts | Pārņemts pilnībā | Stingrākas prasības neparedz |
| 8. panta 1. punkts | Ministru kabineta noteikumu projekta 6. un 12. punkts | Pārņemts pilnībā | Stingrākas prasības neparedz |
| 9. pants  | Ministru kabineta noteikumu projekta 12. punkts | Pārņemts pilnībā | Stingrākas prasības neparedz |
| 10. pants  | Ministru kabineta noteikumu projekta 6. un 9. punkts | Pārņemts pilnībā | Stingrākas prasības neparedz |
| 11. pants  | Ministru kabineta noteikumu projekta 12. punkts | Pārņemts pilnībā | Stingrākas prasības neparedz |
| **Komisijas 2018. gada 11. oktobra īstenošanas lēmums (ES) 2018/1523, ar ko izveido piekļūstamības paziņojuma paraugu saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 256/103, 2018. gada 12. oktobrī).** |
| 1. pants | Ministru kabineta noteikumu projekta 6. punkts | Pārņemts pilnībā | Stingrākas prasības neparedz |
| 2. panta  | Ministru kabineta noteikumu projekta 14. punkts | Pārņemts pilnībā | Stingrākas prasības neparedz |
| 3. pants | Ministru kabineta noteikumu projekta 14. punkts | Pārņemts pilnībā | Stingrākas prasības neparedz |
| 4. pants | Ministru kabineta noteikumu projekta 14. punkts | Pārņemts pilnībā | Stingrākas prasības neparedz |
| **Komisijas 2018. gada 20. decembra īstenošanas lēmums (ES) 2018/2048, par tīmekļvietņu un mobilo lietotņu saskaņoto standartu, kas izstrādāts Eiropas Parlamenta un Padomes Direktīvas (ES) 2016/2102 īstenošanas vajadzībām (publicēta “Eiropas Savienības Oficiālajā Vēstnesī” L 327/84, 2018. gada 21. decembrī).** |
| 1. pants | Ministru kabineta noteikumu projekta 3. punkts | Pārņemts pilnībā | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | MK noteikumos Nr. 611 projekta 2., 24.un 25. punktā ir noteikta iespēja nodrošināt piekļūstamības prasības tiktāl, cik iespējams, izvērtējot iespējamo administratīvo slogu un gadījumā, ja tas ir pārmērīgs, nodrošināt alternatīvas iespējas tīmekļvietņu satura piekļūstamībai. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Latvijai līdz 2021. gada 23. decembrim jāiesniedz Komisijai ziņojums par uzraudzības rezultātiem, iekļaujot mērījumu datus. Pēc tam šāds ziņojums jāiesniedz vienu reizi trijos gados. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv).  |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2019. gada 19. novembrī tika ievietoti VARAM tīmekļvietnē [www.varam.gov.lv](http://www.varam.gov.lv) sadaļā “Sabiedrības līdzdalība”, un Valsts kancelejas tīmekļvietnē aicinot sabiedrību izteikt savu viedokli, iesniedzot priekšlikumus rakstveidā līdz 2019. gada 4. decembrim.Pēc noteikumu projekta un tā sākotnējās ietekmes novērtējuma ziņojuma (anotācijas) ievietošanas VARAM tīmekļvietnē sabiedrības komentāri vai priekšlikumi nav saņemti. |
| 3. | Sabiedrības līdzdalības rezultāti |  |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiešās pārvaldes iestādes un atvasinātās publiskās personas, un tiešās pārvaldes iestāžu un atvasināto publisko personu padotībā esošās institūcijas, biedrības un nodibinājumi, kas īsteno valsts pārvaldes funkcijas un uzdevumus, kā arī tādas privāto tiesību juridiskās personas, kas atbilst visiem šādiem kritērijiem:* ir nodibinātas vai darbojas, lai apmierinātu sabiedrības vajadzības, kurām nav komerciāla vai rūpnieciska rakstura;
* atrodas publiskas personas vai tās institūcijas padotībā vai izšķirošā ietekmē vai šiem kritērijiem atbilstošas privāto tiesību juridiskās personas izšķirošā ietekmē (šī ietekme izpaužas kā balsstiesību vairākums pārraudzības institūcijas vai izpildinstitūcijas locekļu ievēlēšanā vai vadības iecelšanā), vai arī šīs privāto tiesību juridiskās personas darbību vairāk par 50 procentiem finansē publiska persona, tās institūcija vai cita šiem kritērijiem atbilstoša privāto tiesību juridiskā persona.
 |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ietekmē VARAM, ieviešot papildu uzdevumus piekļūstamības prasību uzraudzības jomā.  |
| 3. | Cita informācija | Nav. |

Vides aizsardzības un reģionālās

attīstības ministrs Juris Pūce

Krišlauka 67026944

margarita.krislauka@varam.gov.lv